**Valtteri Lipiäinen** (s. 2. syyskuuta 1997 Lappeenranta) on suomalainen jääkiekkoilija, joka pelaa SM-liigajoukkue Ässissä. Hän on pelipaikaltaan oikea laitahyökkääjä. Lipiäinen laukoo oikealta.

Ura
---

### Seuraura

Lipiäinen aloitti jääkiekoilun nelivuotiaana SaiPassa. Hän toimi kaudella 2012–2013 seuran C-nuorten varakapteenina. Lipiäinen oli C-nuorten Mestiskarsinnoissa joukkueensa paras pistemies ja maalintekijä tehoilla 13+15=28. C-nuorten Mestiksen runkosarjassa hän oli SaiPan paras pistemies ja syöttäjä tehoilla 13+21=34. Pudotuspeleissä Lipiäinen oli joukkueen paras pistemies ja maalintekijä tehoilla 7+4=11. Hän jakoi koko pudotuspelien maalipörssin voiton Warkiksen ja PiPS:n yhdistelmäjoukkueen Tatu Kokkolan kanssa.

Kaudella 2013–2014 Lipiäinen oli B-nuorten SM-sarjassa SaiPan paras pistemies ja maalintekijä tehoilla 15+12=27. Kaudella 2015–2016 hän jakoi tehoilla 14+27=41 seuran A-nuorten sisäisen syöttöpörssin voiton Adam Zbořilin kanssa ja sijoittui sisäisessä pistepörssissä toiseksi hänen jälkeensä. Lipiäinen debytoi kauden aikana myös miesten peleissä pelattuaan kaksi ottelua lainalla Suomi-sarjajoukkue Imatran Ketterässä marraskuussa 2015.

Kaudeksi 2016–2017 Lipiäinen teki vuoden mittaisen sopimuksen Mestikseen perustetun Espoo Unitedin kanssa. Hän pelasi suurimman osan kaudestaan kuitenkin joukkueen yhteistyöseura Espoo Bluesin A-nuorissa. Lipiäinen oli joukkueen paras syöttäjä ja toiseksi paras pistemies Tatu Kanervan jälkeen tehoilla 13+31=44. Hän pelasi kauden aikana viisi Mestis-ottelua Espoo Unitedissa.

Lipiäinen siirtyi kaudeksi 2017–2018 jatkamaan Mestis-uraansa vuoden mittaisella sopimuksella Heinolan Peliittoihin. Hän oli joukkueen paras pistemies ja syöttäjä tehoilla 11+29=40. 16. tammikuuta 2018 Lipiäinen nostettiin seuran yhteistyöjoukkueen, SM-liigajoukkue Pelicansin vahvuuteen otteluun Vaasan Sportia vastaan, kun joukkueelta joutui edellisen ottelun jälkeen sivuun sekä Hannes Björninen, Jesse Mankinen että Jonne Jantunen. Lipiäisen lisäksi Pelicans nosti Peliitoista myös lainapelaajansa Severi Lahtisen ja Roope Mäkitalon, joiden kanssa hän muodosti Pelicansin nelosketjun, jonka oikeaan laitaan Lipiäinen merkittiin. Hän sai ottelussa jääaikaa 9.52 minuuttia. Lipiäinen keräsi ottelussa myös yhden kahden minuutin jäähyn huitomisesta. Jonni Vauhkonen valitsi hänet ottelun Alumnien tähtien kakkostähdeksi. Vauhkosen muut tähdistövalinnat menivät muulle nelosketjulle (Lahtinen ykköstähti, Mäkitalo kolmostähti). Lipiäinen pelasi kauden aikana kaksi SM-liigaottelua.

Kaudeksi 2018–2019 Lipiäinen siirtyi vuoden mittaisella sopimuksella Imatran Ketterän Mestis-joukkueeseen. Hän voitti sekä Mestiksen mestaruuden että Suomen Cupin. Kaudella 2019–2020 Lipiäinen oli Suomen Cupissa kolmella osumallaan joukkueensa paras maalintekijä kolmen muun pelaajan kanssa. Turnaus päättyi jälleen Ketterän voittoon. Kaudeksi 2020–2021 hän siirtyi jatkamaan Mestis-uraansa vuoden mittaisella sopimuksella Joensuun Kiekko-Poikien riveihin.

Lipiäinen palasi kaudeksi 2021–2022 2+1-vuotisella SM-liigasopimuksella kasvattajaseuraansa SaiPaan. Hän teki liigauransa avausmaalin uransa viidennessä ottelussaan runkosarjan kolmannella kierroksella 18. syyskuuta 2021 Hämeenlinnan Pallokerhoa vastaan. Pertti Ahokas valitsi Lipiäisen ottelun Alumnien tähtien kakkostähdeksi. Kaikkiaan hän teki tulokaskautensa aikana 58 runkosarjaottelussa tehot 11+11=22. Lipiäinen oli SaiPan kolmanneksi paras maalintekijä kahden muun tulokkaan, Mikko Juusolan ja Roni Karvisen kanssa. Kolmikko jakoi SM-liigan tulokkaiden maalipörssin toisen sijan Kärppien Ville Koivusen kanssa edellään vain JYPin Joakim Kemell. Tulokkaiden pistepörssissä Lipiäinen sijoittui neljänneksi. Hän pelasi kauden aikana myös kaksi ottelua lainalla Ketterän Mestis-joukkueessa marraskuussa 2021. Huhtikuussa 2023 Lipiäinen teki SaiPan kanssa vuoden mittaisen jatkosopimuksen. Kaudella 2023–2024 hän teki SM-liigan yhden kauden piste-ennätyksensä tehoilla 3+20=23.

Tammikuussa 2024 *Satakunnan Kansa* uutisoi Lipiäisen siirtymisestä Ässiin seuraavan kauden alussa. Ässät vahvisti Lipiäisen kaksivuotisen sopimuksen huhtikuussa 2024.

### Maajoukkueura

Lipiäinen on pelannut yhden poikien maaottelun.

Muuta
-----

Lipiäisen isoveli Santeri pelaa maalivahtina Imatran Ketterän Mestis-joukkueessa.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2013–2014 | SaiPa | A-SM | 4 | 3 | 0 | 3 | 0 | – | – | – | – | – |
| 2014–2015 | SaiPa | A-SM | 31 | 6 | 16 | 22 | 20 | 7 | 0 | 4 | 4 | 8 |
| 2015–2016 | SaiPa | A-SM | 44 | 14 | 27 | 41 | 32 | 2 | 0 | 1 | 1 | 2 |
|  | Ketterä | Suomi-sarja | 2 | 0 | 2 | 2 | 0 | – | – | – | – | – |
| 2016–2017 | Blues | A-SM | 44 | 13 | 31 | 44 | 30 | 4 | 1 | 1 | 2 | 0 |
|  | Espoo United | Mestis | 5 | 0 | 2 | 2 | 2 | – | – | – | – | – |
| 2017–2018 | Peliitat | Mestis | 50 | 11 | 29 | 40 | 32 | – | – | – | – | – |
|  | Pelicans | SM-liiga | 2 | 0 | 0 | 0 | 2 | – | – | – | – | – |
| 2018–2019 | Ketterä | Mestis | 43 | 8 | 21 | 29 | 59 | 13 | 7 | 8 | 15 | 4 |
| 2019–2020 | Ketterä | Mestis | 43 | 10 | 24 | 34 | 53 | – | – | – | – | – |
| 2020–2021 | JoKP | Mestis | 26 | 11 | 13 | 24 | 4 | 6 | 0 | 4 | 4 | 4 |
| 2021–2022 | SaiPa | SM-liiga | 58 | 11 | 11 | 22 | 59 | – | – | – | – | – |
|  | Ketterä | Mestis | 2 | 1 | 0 | 1 | 0 | – | – | – | – | – |
| 2022–2023 | SaiPa **(A)** | SM-liiga | 59 | 4 | 13 | 17 | 28 | – | – | – | – | – |
| 2023–2024 | SaiPa | SM-liiga | 57 | 3 | 20 | 23 | 80 | – | – | – | – | – |
| 4 kautta | yhteensä | SM-liiga | 176 | 18 | 44 | 62 | 169 | – | – | – | – | – |
| 6 kautta | yhteensä | Mestis | 169 | 41 | 89 | 130 | 150 | 19 | 7 | 12 | 19 | 8 |

Lähteet
-------

* Valtteri Lipiäinen The Internet Hockey Databasessa (englanniksi)
* Valtteri Lipiäinen Eurohockey-sivustolla (englanniksi)
* Valtteri Lipiäinen *Elite Prospects*. Everysport Media Group AB.  (englanniksi)

### Viitteet

1. 1 2  Tilastot - Valtteri Lipiäinen - Kausi 2022-2023 *liiga.fi*. Jääkiekon SM-liiga Oy. Viitattu 20.3.2023.
2. 1 2 3 4 5 6 7 8 9  Valtteri Lipiäinen *Elite Prospects*. Everysport Media Group AB.  (englanniksi)
3. ↑  Lapsena lappeenrantalainen Valtteri Lipiäinen ihaili SaiPan liigapelaajia – Tänä syksynä hänestä tuli yksi heistä: "Nyt voi jo kirjoittaa ammatiksi jääkiekkoilija" *esaimaa.fi*.  16.9.2021. Kaakon Viestintä Oy. Viitattu 7.4.2022.
4. ↑  Elite Prospects - SaiPa U16 *eliteprospects.com*. Everysport Media Group AB. Viitattu 24.5.2019. (englanniksi)
5. ↑  Elite Prospects - U16 Mestis Stats 2012-2013 *eliteprospects.com*. Everysport Media Group AB. Viitattu 24.5.2019. (englanniksi)
6. ↑  Elite Prospects - SaiPa U18 *eliteprospects.com*. Everysport Media Group AB. Viitattu 24.5.2019. (englanniksi)
7. ↑  Elite Prospects - SaiPa U20 *eliteprospects.com*. Everysport Media Group AB. Viitattu 24.5.2019. (englanniksi)
8. ↑  Espoo Unitedin Mestis-ryhmän runko julki - Hirschovits johtotähtenä *Jatkoaika.com*.  22.6.2016. Jatkoaika r.y. Viitattu 18.1.2018.
9. ↑  Elite Prospects - Blues U20 *eliteprospects.com*. Everysport Media Group AB. Viitattu 24.5.2019. (englanniksi)
10. ↑  Peliittojen pelaajarunko julki - Väliharju tukkimaan maalinsuuta *Jatkoaika.com*.  26.4.2017. Jatkoaika r.y. Viitattu 18.1.2018.
11. ↑  Elite Prospects - Peliitat *eliteprospects.com*. Everysport Media Group AB. Viitattu 24.5.2019. (englanniksi)
12. ↑  Pelicansin karmea viikonloppu avaa näytön paikan Peliittojen tehokolmikolle *Jatkoaika.com*.  16.1.2018. Jatkoaika r.y. Viitattu 18.1.2018.
13. ↑  Kokoonpanot *liiga.fi*.  16.1.2018. Jääkiekon SM-liiga Oy. Viitattu 18.1.2018.
14. ↑  Ottelutilastot *liiga.fi*.  16.1.2018. Jääkiekon SM-liiga Oy. Viitattu 18.1.2018.
15. ↑  Otteluseuranta *liiga.fi*.  16.1.2018. Jääkiekon SM-liiga Oy. Viitattu 18.1.2018.
16. ↑  Valtteri Lipiäinen ja Konsta Mesikämmen Ketterään *kettera.net*.  27.3.2018. Imatran Ketterä Oy. Viitattu 27.3.2018.
17. ↑  Elite Prospects - Ketterä *eliteprospects.com*. Everysport Media Group AB. Viitattu 11.5.2020. (englanniksi)
18. ↑  Kiekko-Pojat vahvistui viidellä pelaajalla - mukana liigakokemusta hyökkäykseen sekä paluumuuttaja alakertaan *Jatkoaika.com*.  11.5.2020. Jatkoaika r.y. Viitattu 11.5.2020.
19. ↑  Joensuun Kiekko-Pojat kiinnitti viisi pelaajaa *joensuunkiekkopojat.fi*.  11.5.2020. Joensuun Kiekko-Pojat Oy. Viitattu 11.5.2020.
20. ↑  Silventoinen, Juho: SaiPa julkisti uuden runkonsa – Pekka Virta odotetusti pääkäskijäksi *Jatkoaika.com*.  17.5.2021. Jatkoaika r.y. Viitattu 18.5.2021.
21. ↑  Saipa - HPK, 18.9.2021 *liiga.fi*.  18.9.2021. Jääkiekon SM-liiga Oy. Viitattu 19.9.2021.
22. ↑  Elite Prospects - SaiPa *eliteprospects.com*. Everysport Media Group AB. Viitattu 7.4.2022. (englanniksi)
23. ↑  Pelaajatilastot *liiga.fi*. Jääkiekon SM-liiga Oy. Viitattu 7.4.2022.
24. ↑  Pelaajaliikennettä SaiPan ja Ketterän välillä *saipa.fi*.  26.11.2021. Liiga-SaiPa Oy. Viitattu 7.4.2022.
25. ↑  Valtteri Lipiäinen jatkaa SaiPassa kaudella 2023-2024 *saipa.fi*.  20.4.2023. Liiga-SaiPa Oy. Viitattu 23.4.2023.
26. ↑  Huttunen, Sasha: Ässät nappasi hyökkääjän toisesta liigaseurasta *Satakunnan Kansa*.  5.1.2024. Viitattu 24.1.2024.
27. ↑  Haapasalmi, Elias: Valtteri Lipiäisen ura jatkuu Porin Ässissä *Jatkoaika*.  9.4.2024. Viitattu 9.4.2024.
28. ↑  Santeri Lipiäinen *Elite Prospects*. Everysport Media Group AB.  (englanniksi)

Ässät – SM-liiga
6 Joensuu (**C**) |
7 Vuori |
8 Zábranský |
10 Virtanen |
14 Ikonen |
15 Karnaranta |
16 Noiva |
19 Juhola |
20 Talaja (**A**) |
21 Matinmikko |
23 Graber |
26 Ojantakanen |
29 Hämeenaho |
34 Heimosalmi |
35 Rovio |
36 Kaarlehto |
37 Määttä |
38 Hellman |
40 Lefebvre |
41 Rubin |
44 Järvinen (**A**) |
49 Viirret |
51 Salmela (**A**) |
61 Viitala |
66 Riekkinen |
70 M. Davidsson |
71 J. Davidsson |
73 Erholtz |
78 Fabre |
86 Knihti |
93 Vanhatalo |
-- Ylitalo  

Valmentajat Härkälä – Turunen – Vidman – Rosendahl